Diari Oficial de la Generalitat Valenciana


Sumari del DOGV 8273, del 13-04-2018 (2018/3560)

RESOLUCIÓ 28 de febrer de 2018, del conseller d'Economia Sostenible, Sectors Productius, Comerç i Treball, per la qual s'amplia el crèdit disponible per a atendre determinades subvencions convocades mitjançant la Resolució de 27 de desembre de 2017, de convocatòria anticipada, per a l'exercici 2018, de les ajudes regulades en els articles 15, 16, 17 i 18 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8273

Data del DOGV
:   13-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3560


Data del document
:   28-02-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ 28 de febrer de 2018, del conseller d'Economia Sostenible, Sectors Productius, Comerç i Treball, per la qual s'amplia el crèdit disponible per a atendre determinades subvencions convocades mitjançant la Resolució de 27 de desembre de 2017, de convocatòria anticipada, per a l'exercici 2018, de les ajudes regulades en els articles 15, 16, 17 i 18 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball. [2018/3560]  
Amb data 3 de gener de 2018, es va publicar en el DOGV la Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, de les ajudes regulades en els articles 15, 16, 17 i 18 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball.  
  
De conformitat amb el que estableix l'article 56 del reglament de la Llei general de subvencions, en la resolució de convocatòria esmentada es va incorporar la previsió que, en el cas que el crèdit pressupostari que resultara aprovat en la Llei de pressupostos de la Generalitat per al 2018, fóra superior a les quanties màximes estimades que consten en el punt segon de la resolució de convocatòria, l'òrgan concedent podria, amb la tramitació prèvia del corresponent expedient de despesa i de la publicació dels crèdits addicionals disponibles i sense necessitat de realitzar una nova convocatòria, procedir a aplicar els crèdits addicionals disponibles a la concessió de les subvencions a què fa referència la convocatòria anticipada.  
Mitjançant la Llei 22/2017, de 29 de desembre, de pressupostos de la Generalitat per a l'exercici 2018, s'ha assignat a la línia de subvenció S5266000 una dotació definitiva de 2.759.000 ?, dels quals 383.000 - són fons propis de la Generalitat, no condicionats, i els restants 2.376.000 - són fons finalistes amb origen en l'Àrea d'Ocupació del Ministeri d'Ocupació i Seguretat Social.  
Sobre les referides consignacions pressupostàries de la línia S5266000, han efectuat reserves per a finançar convocatòries de subvencions tant la resolució de convocatòria anticipada abans referida, com la Resolució, també de 27 de desembre de 2017, del director general d'Economia, Emprenedoria i Cooperativisme, de convocatòria anticipada per a l'exercici 2018 de les ajudes regulades en els articles 16 i 17 de l'Ordre 25/2016, de 21 de novembre, de la Conselleria d'Economia Sostenible, Sectors Productius Comerç i Treball, aquesta última ampliada per mitjà de la Resolució de 14 de febrer de 2018, del mateix òrgan.  
En conjunt, les resolucions referides han efectuat convocatòries a càrrec dels fons finalistes procedents de l'Àrea d'Ocupació del Ministeri d'Ocupació i Seguretat Social de la línia de subvenció S5266000, per un import total d'1.625.000 ?, per la qual cosa, actualment, a càrrec d'aquests fons finalistes resta en la línia esmentada una disponibilitat addicional per un import de 751.000 ?.  
La Resolució de 27 de desembre de 2017, del conseller d'Economia Sostenible, Sectors Productius, Comerç i Treball, abans mencionada, efectua, així mateix, sengles convocatòries per un import conjunt de 560.000 - per a la concessió d'ajudes a la inversió, a càrrec de la dotació, de la línia de subvenció S2242000, la dotació de la qual es nodreix, exclusivament, amb fons propis, no condicionats, de la Generalitat.  
Ja que la Llei 22/2017, de 29 de desembre, de pressupostos de la Generalitat per a l'exercici 2018, ha consignat en la línia S2242000 fons propis de la Generalitat per un import de 900.000 - i no hi ha més convocatòries ni obligacions a càrrec d'aquests fons, en l'actualitat, hi ha en la línia esmentada una disponibilitat de 340.000 ?.  
Per tot això que s'ha exposat, vistes les disponibilitats addicionals mencionades, fent ús de les facultats que confereixen al conseller o consellera competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
D'acord amb el que estableix l'article 56 del reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, resolc:  
  
Primer. Ampliació de crèdits i finançament de les ajudes  
1. Efectuar per a l'any 2018 una ampliació de l'import global màxim destinat al finançament de les subvencions per a prestació d'assistències tècniques, d'acord amb l'article 17 de les bases reguladores aprovades per l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, aplicant a la concessió d'aquestes ajudes, i sense necessitat d'una nova convocatòria, crèdits, del pressupost de la Generalitat, a càrrec de fons condicionats amb origen en l'Àrea d'Ocupació del Ministeri d'Ocupació i Seguretat Social, del capítol 4, codi línia S5266000, del programa pressupostari 322.55, per un import de 245.000 euros.  
2. Efectuar per a l'any 2018 una ampliació de l'import global màxim destinat al finançament de les subvencions destinades a la realització de les inversions regulades en l'article 16 de les bases reguladores aprovades per l'Ordre 23/2016, aplicant a la concessió de les referides ajudes -a excepció de les inversions a què fa referència l'apartat 4, lletra g d'aquest article-, i sense necessitat d'una nova convocatòria, crèdits, del pressupost de la Generalitat, a càrrec de fons propis no condicionats del capítol 7, codi línia S2242000, del programa pressupostari 322.55, per un import de 190.000 euros.  
  
Segon. Publicació  
Ordenar la publicació d'aquesta resolució en el Diari Oficial de la Generalitat Valenciana.  
  
Tercer  
Contra aquesta resolució, que posa fi a la via administrativa, es podrà interposar recurs de reposició davant del mateix òrgan en el termini d'un mes, comptador des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 28 de febrer de 2018.- El conseller d'Economia Sostenible, Sectors Productius, Comerç i Treball: Rafael Climent González.